**ԱՄՓՈՓԱԹԵՐԹ**

«ԸՆԿԵՐՈՒԹՅՈՒՆՆԵՐԻ ԿՈՂՄԻՑ ՎՃԱՐՎՈՂ ԲՆԱՊԱՀՊԱՆԱԿԱՆ ՀԱՐԿԻ ՆՊԱՏԱԿԱՅԻՆ ՕԳՏԱԳՈՐԾՄԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ»

 ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ ՎԵՐԱԲԵՐՅԱԼ

|  |  |  |  |
| --- | --- | --- | --- |
| Առարկության, առաջարկության հեղինակ¸ գրության ստացման ամսաթիվ, գրության համար | Առարկության, առաջարկության բովանդակություն | Եզրակացություն | Կատարված փոփոխություններ |
| 1 | 2 | 3 | 4 |
| 1. ՀՀ ֆինանսների նախարարության 25.09.2019թ. թիվ 01/8-4/15778-2019 գրություն | *Հաշվի առնելով, որ մետաղական օգտակար հանածոների արդյունահանման գործունեությունը շրջակա միջավայրի վրա վնասակար ազդեցություն թողնելու տեսակետից ավելի ռիսկային է, և որ մուտքագրվող մասհանումները հանդիսանում են նպատակային միջոցներ ու օգտագործվում են տվյալ համայնքների տարածքում բացառապես բնապահպանական ծրագրերի իրականացման համար, նպատակահարմար է, որ մասհանումներ կատարվեն մետաղական օգտակար հանածոների արդյունահանման իրավունք ունեցող բոլոր կազմակերպությունների վճարած բնապահպանական հարկերից:* Այս կապակցությամբ հայտնում ենք հետևյալը. Նախագծի ընդունումը առաջացնում է ՀՀ պետական բյուջեից լրացուցիչ միջոցների հատկացման անհրաժեշտություն։ Ուստի Նախագծի վերաբերյալ կարծիք կարող ենք հայտնել մետաղական օգտակար հանածոների արդյունահանման իրավունք ունեցող բոլոր կազմակերպությունների վճարած բնապահպանական հարկերից կատարվող մասհանումների չափի և վերջինիս հաշվարկ-հիմնավորումների առկայության պարագայում։  | Ընդունվել է | Նախագծի 1-ին հոդվածում նշվել են միայն մետաղական օգտակար հանածոների արդյունահանման իրավունք ունեցող կազմակերպությունները, մյուսների մասով առաջարկվել է ցանկը հաստատել ՀՀ կառավարության որոշմամբ:  |
| 2. ՀՀ առողջապահության նախարարության 24.09.2019թ. թիվ ԱԹ/11.1/15631-19 գրություն | Դիտողություններ և առաջարկություններ չկան: | Ընդունվել է ի գիտություն |  |
| 3. ՀՀ շրջակա միջավայրի նախարարության 24.09.2019թ. թիվ 1/01.2/12550-19 գրություն | 1. Նախագծի 1-ին հոդվածով ներկայացված փոփոխությունների անհրաժեշտությունը բացակայում է հաշվի առնելով, որ շրջակա միջավայրի նախարարության կողմից մշակման փուլում է գտնվում «Ընկերությունների կողմից վճարվող բնապահպանական հարկի նպատակային օգտագործման մասին» ՀՀ օրենքում փոփոխություններ և լրացումներ կատարելու մասին» օրենքի նախագիծը, ինչով նախատեսվում է «Ընկերությունների կողմից վճարվող բնապահպանական հարկի նպատակային օգտագործման մասին» օրենքի 1-ին հոդվածով նախատեսված ընկերությունների ցանկը հաստատելու իրավասությունը վերապահել Կառավարությանը:
2. Նախագծի 2-րդ և 3-րդ հոդվածներով առաջարկվող կարգավորումները նպատակահարմար է ամրագրել «Տեղական ինքնակառավարման մասին» ՀՕ-337 Օրենք 11-րդ հոդվածում, հաշվի առնելով, որ համայնքների կողմից իրականացվող ծրագրերի հետ կապված իրավահարաբերությունները գտնվում են վերոնշյալ օրենքի կարգավորման շրջանակներում, կամ ՀՀ կառավարության 2014 թվականի փետրվարի 27-ի N 197-Ն որոշմամբ հաստատված հավելվածում, քանի որ առաջարկվող դրույթները բնապահպանական ծրագրերի իրականացմանն ուղղված ընթացակարգային բնույթ ունեցող կարգավորումներ են։
 | Ընդունվել է մասամբՉի ընդունվել | Նախագծի 1-ին հոդվածում նշվել են միայն մետաղական օգտակար հանածոների արդյունահանման իրավունք ունեցող կազմակերպությունները, մյուսների մասով առաջարկվել է ցանկը հաստատել ՀՀ կառավարության որոշմամբ: ՏԻՄ խնդիրները և լիազորությունները սահմնավում են օրենքով, ուստի նշված որոշման մեջ փոփոխություն կատարելու ահրաժեշտություն չկա՝ սույն նախագծով առաջարկվող փոփոխությունները նպատակահարմար է կատարել «Ընկերությունների կողմից վճարվող բնապահպանական հարկի նպատակային օգտագործման մասին» ՀՀ օրենքում: |
| 4. ՀՀ էկոնոմիկայի նախարարության 15.10.2019թ. թիվ 01/9772-2019 գրություն |  Առաջարկում ենք օրենսդրությամբ սահմանել չափորոշիչներ, որոնց համապատասխանելու պարագայում ընկերությունները կվճարեն բնապահպանական հարկ, իսկ ընկերությունների ցանկը սահմանել Կառավարության որոշմամբ, հիմք ընդունելով վերը նշված չափորոշիչները, որոնք կարգավորվելու են օրենքով: | Ընդունվել է մասամբ | Նախագծի 1-ին հոդվածում նշվել են միայն մետաղական օգտակար հանածոների արդյունահանման իրավունք ունեցող կազմակերպությունները, մյուսների մասով առաջարկվել է ցանկը հաստատել ՀՀ կառավարության որոշմամբ: Բնապահպանական հարկ վճարելու պարտականությունը սահմանված է օրենսդրությամբ:(Առաջարկությունն աշխատանքային կարգով ներկայացվել է ՀՀ բնապահպանության նախարարություն, քանզի իրենց կողմից մշակվում են սույն օրենքի փոփոխություններ:) |
| 5.ՀՀ պետական եկամուտների կոմիտեի 01.10.2019թ. թիվ 01/3-3 /59894-2019 գրություն | 1) գրությանը կից ներկայացվում է նախագծի 1-ին հոդվածով «Ընկերութ­յունների կող­­մից վճարվող բնապահպանական հարկի նպատակային օգտագործման մասին» ՀՀ օրենքի 1-ին հոդվածում լրացվող ընկերութ­յունների ճշգրիտ անվա­նում­ները՝ իրենց ՀՎՀՀ-ներով,2) առաջարկում ենք նախագծի 3-րդ հոդվածի վերջին նախադասությունը խմ­բագ­րել հետևյալ բովանդակությամբ՝ «Հաշվետվության ձևը հաստատվում է տարածքային կառավարման բնագավառի պետական լիազորված մարմնի կողմից:»:Միաժամանակ, հայտնում ենք, որ «Ընկերությունների կողմից վճարվող բնապահ­պանական հարկի նպատակային օգ­տա­գործման մասին» ՀՀ օրենքի 1-ին հոդվածին համա­պատասխան՝ համայնքների բյուջեներին մասհանումների չափերը որոշվում են` ելնելով նույն հոդվածում նշված համապատասխան ընկերությունների կողմից առաջիկա բյուջետային տարվան նախորդող երկրորդ, երրորդ և չորրորդ տարիների արդյունք­ներով պետական բյուջե փաստացի վճարված (2018 թվականի հունվարի 1-ից սկսած` միասնական հաշվից բնապահպանական հարկի գծով պարտավորությունը հաշվառող` պետական բյուջեի գանձապետական հաշվին հաշվեգրված) բնապահպանական հարկի հանրագումարից` պակասեցնելով այն բյուջետային տարվան նախորդող առաջին երկու տարիների կտր­վածքով նույն օրենքով սահմանված կարգով համապատասխան հա­մայնք­ներին կա­տար­­­ված մասհանումների չափով: Ընդ որում, մասհանումները կատար­վում են ՀՀ հարկային օրենսգրքով սահմանված` արտանետման անշարժ աղբյուրներից մթնոլորտային օդ վնասակար նյութերի արտանետման, ջրային ռեսուրս վնասակար նյու­թերի և միացությունների արտահոսքի, ինչպես նաև ընդերքօգտագործման, ար­տադ­­րության և (կամ) սպառման թափոնների հատուկ հատկացված տեղերում տեղադր­ման և (կամ) պահման համար բնապահպանական հարկի գումարներից:Վերոնշյալի կիրառության իմաստով անհրաժեշտ է հաշվի առնել, որ միասնական հաշ­վի ներդրման արդյունքում հարկ վճարողների հարկային պարտավորությունները մարվում են միասնական հաշվին կատարված վճա­­րումների հաշվին (բացակայում է վճարման նպատակային նշանակությունը), հետևաբար՝ վերոնշյալ դրույթի կիրարկման առումով, առաջարկում ենք նախագծի շրջանակներում կատարել փոփո­խութ­յուն օրենքի 1-ին հոդվածում՝ սահմանելով, որ համայնքների բյուջեներին մասհա­նում­ների չափերը որոշվում են՝ կազմակերպությունների կողմից ներկայացված բնապահ­պա­նա­կան հարկի և բնօգտագործման վճարների միասնական հարկային հաշվարկնե­րով արտանետման անշարժ աղբյուրներից մթնոլորտային օդ վնասակար նյութերի ար­տա­նետման, ջրային ռեսուրս վնասակար նյութերի և (կամ) միացությունների արտա­հոսքի, ինչպես նաև ըն­դերքօգտագործման, արտադրության և (կամ) սպառման թա­փոնների հատուկ հատկաց­ված տեղերում տեղադրման և (կամ) պահման համար հաշ­վարկված բնապահպանական հարկի գումարների հիման վրա: Հայտնում ենք նաև, որ ներկայացված առա­ջարկության ընդունման առումով կարևորում ենք ՀՀ ֆինանսների նախարարության դիր­քորոշումը՝ հաշվի առնելով հաշվարկներով արտացոլված բնապահպանական հարկի գումարների չվճարման դեպքերում պետական բյուջեից համայնքների բյուջեներին մասհանումներ կատարելու նպատակահարմարության որոշման անհրաժեշտությունը: | Ընդունվել է  Ընդունվել է Ընդունվել է | Նախագծի 1-ին հոդվածում նշվել են միայն մետաղական օգտակար հանածոների արդյունահանման իրավունք ունեցող կազմակերպությունները, մյուսների մասով առաջարկվել է ցանկը հաստատել ՀՀ կառավարության որոշմամբ: Կատարվել է համապատասխան փոփոխություն:Կատարվել է համապատասխան փոփոխություն: |
| 6.ՀՀ պետական եկամուտների կոմիտեի 27.11.2019թ. թիվ 01/3-3 /74360-2019 գրություն | Նախագծի վերաբերյալ դիտո­ղություններ և առա­ջար­կութ­յուն­ներ չկան:Միաժամանակ, կից ներկայացվում է մետաղական օգտակար հանածոների արդյու­նա­հանման իրավունք ունեցող ընկերությունների կողմից «Ընկերությունների կողմից վճարվող բնապահպանական հարկի նպատակային օգտագործման մասին» ՀՀ օրեն­քով սահմանված բնապահպանական հարկի (վճարի) տեսակների մասով 2016-2017թթ. հաշվարկված, ինչպես նաև վճարված բնապահպանական վճարների և 2018թ. հաշ­վարկ­ված բնապահապանական հարկի վերաբերյալ տեղեկատվությունը: | Ընդունվել է ի տնօրինություն | Ներկայացված տեղեկատվությունը ներառվել է նախագծի փաթեթում: |
| 7. ՀՀ ֆինանսների նախարարության 18.12.2019թ. թիվ 01/8-4/20776-2019 գրություն | Նախագծի լրամշակված տարբերակի (այսուհետ՝ Նախագիծ) վերաբերյալ հայտնում ենք հետևյալը.Նախագծի 1-ին հոդվածով առաջարկվում է Հայաստանի Հանրապետությունում մետաղական օգտակար հանածոների արդյունահանման նպատակով ընդերքօգտագործման իրավունք ունեցող բոլոր ընկերությունների (ըստ Նախագծին կից ներկայացված հիմնավորման դրանք 26-ն են) կողմից վճարվող բնապահպանական հարկից կատարվեն մասհանումներ՝ գործող օրենքով նախատեսված 5 ընկերությունների փոխարեն։ Այս կապակցությամբ հայտնում ենք հետևյալը.Համաձայն Նախագծին կից ներկայացված՝ 2016-2018թթ. հաշվարկված բնապահպանական հարկերի վերաբերյալ տեղեկության՝ 2016թ-ին բնապահպանական հարկեր վճարող ընկերությունների թիվը հասնում է 9-ի, 2017թ-ին՝ 11-ի, իսկ 2018թ-ին՝ 12-ի։ Գործող օրենքով նախատեսված 5 ընկերությունների գծով հաշվարկված բնապահապանական հարկի գումարների նկատմամբ տարբերությունները կազմում են համապատասխանաբար 1,892.0 հազար դրամ, 3,304.0 հազար դրամ և 2,412.0 հազար դրամ։ Նկատի ունենալով, որ Նախագծի ընդունումը առաջացնում է ՀՀ պետական բյուջեից լրացուցիչ միջոցների հատկացման անհրաժեշտություն, ուստի Նախագծի վերաբերյալ դիրքորոշում կարող ենք հայտնել մետաղական օգտակար հանածոների արդյունահանման նպատակով ընդերքօգտագործման իրավունք ունեցող բոլոր 26 ընկերությունների կողմից սպասվող (կանխատեսվող) բնապահպանական հարկերի ֆինանսական գնահատականների առկայության պարագայում։ | Ընդունվել է ի տնօրինություն | Հիմնավորման մեջ սույնի վերաբերյալ ներկայացվել է մեկնաբանում: |
| 8. ՀՀ արդարադատության նախարարության 23.01.2020թ. թիվ /27.1/1047-2020 գրություն | Կից ներկայացվում է «Ընկերությունների կողմից վճարվող բնապահպանական հարկի նպատակային օգտագործման մասին» Հայաստանի Հանրապետության օրենքում փոփոխություններ և լրացում կատարելու մասին» Հայաստանի Հանրապետության օրենքի նախագծի վերաբերյալ ՀՀ արդարադատության նախարարության պետական փորձագիտական եզրակացությունը:**ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ****«Ընկերությունների կողմից վճարվող բնապահպանական հարկի նպատակային օգտագործման մասին» Հայաստանի Հանրապետության օրենքում փոփոխություններ և լրացում կատարելու մասին» ՀՀ օրենքի նախագծի վերաբերյալ** 1. «Ընկերությունների կողմից վճարվող բնապահպանական հարկի նպատակային օգտագործման մասին» Հայաստանի Հանրապետության օրենքում փոփոխություններ և լրացում կատարելու մասին»ՀՀ օրենքի նախագծի (այսուհետ՝ Նախագիծ) 1-ին հոդվածում «հունիսի 11-ը» բառերն անհրաժեշտ է փոխարինել «մայիսի 15-ը» բառերով՝ հիմք ընդունելով «Նորմատիվ իրավական ակտերի մասին» օրենքի 18-րդ հոդվածի 3-րդ մասի դրույթները՝ համաձայն որոնց՝ օրենքի լրիվ անվանումը հիշատակելիս հետևյալ հաջորդականությամբ ներառվում են օրենքի վերնագիրը, ***օրենքի ընդունման տարին, ամիսը (տառերով),*** ամսաթիվը, հերթական համարը և «օրենք» բառը:
2. Նախագծի 1-ին և 2-րդ հոդվածները, 3-րդ և 4-րդ հոդվածներն անհրաժեշտ է միավորել՝ պայմանավորված այն հանգամանքով, որ փոփոխությունները կատարվում են օրենքի միևնույն հոդվածներում:
3. Նախագծում անհրաժեշտ է նախատեսել անցումային դրույթներ, որով կսահմանվեն Նախագծի 4-րդ հոդվածում նշված՝ տարածքային կառավարման բնագավառի պետական լիազորված մարմնի կողմից հաստատվող հաշվետվության ձևի ընդունման նախատեսվող ժամկետները՝ համաձայն «Նորմատիվ իրավական ակտերի մասին» ՀՀ օրենքի 13-րդ հոդվածի պահանջների:
 |   Ընդունվել էԸնդունվել էԸնդունվել է | Նախագծում կատարվել է համապատասխան փոփոխությունՆախագծում կատարվել է համապատասխան փոփոխությունՆախագծում կատարվել է համապատասխան փոփոխություն |
| 9. ՀՀ վաարչապետի աշխատակազմի ղեկավարի 07.02.2020թ. թիվ 02/16.2/4107-2020 գրություն | Վարչապետի հանձնարարությամբ խնդրում եմ օրենքի նախագծի փաթեթը ներկայացնել ՀՀ կառավարության 08.06.2018թ. «Հայաստանի Հանրապետության կառավարության աշխատակարգը հաստատելու մասին» N 667-Լ որոշման պահանջներին համապատասխան, մասնավորապես, օրենքի նախագծի փաթեթում ներառել ամփոփաթերթ օրենքի նախագծի հանրային քննարկումների արդյունքում ստացված դիտողությունների ու առաջարկությունների, դրանց ընդունման կամ չընդունման վերաբերյալ` չընդունման պատճառների հիմնավորմամբ, իսկ դիտողություններ և առաջարկություններ ստացված չլինելու դեպքում՝ դրա մասին տեղեկանք, ինչպես նաև փաթեթում ներառել նաև օրենքի նախագծի հավանության արժանացնելու վերաբերյալ կառավարության անհատական որոշման նախագիծը: | Ընդունվել է | Հաշվի առնելով, որ հանրային քննարկումների արդյունքում առաջարկություններ չեն եղել, օրենքի նախագծի փաթեթում ներառվել է նշված տեղեկանքը, ինչպես նաև օրենքի նախագծի հավանության արժանացնելու վերաբերյալ ՀՀ կառավարության անհատական որոշման նախագիծը: |

 ՀՀ տարածքային կառավարման և ենթակառուցվածքների նախարարար Ս. Պապիկյան